गुयाना. आईसीसी महिला विश्व कप टी-20 क्रिकेट टूर्नामेंट में शानदार शुरुआत करने वाली भारतीय टीम रविवार को अपने अगले मुकाबले में पाकिस्तान के सामने होगी। टूर्नामेंट के पहले मैच में उसने न्यूजीलैंड को 34 रनों से हराया था। उसके दो अंक हैं। ग्रुप बी में वह दूसरे नंबर पर है। पहले नंबर पर मौजूद ऑस्ट्रेलिया के भी दो अंक हैं, लेकिन उसका नेट रनरेट भारत से ज्यादा है। ऐसे में उसकी नजर बड़े अंतर से अपना दूसरा मैच जीतकर अंकतालिका में शीर्ष पर पहुंचने पर होगी।